Hrvatski jezik (15. svibnja 2020.)

Stupnjevanje (komparacija) pridjeva

ROK ZA IZVRŠAVANJE ZADATKA: ponedjeljak (18. 5.), do 14 sati

Zadatak i upute za rad:

* Dragi petaši, posljednjih sati družili ste se s jednom vama poznatom promjenjivom vrstom riječi, a to su pridjevi. Gledajući predavanje na youtubeu, utvrdili ste i malo proširili svoje znanje – saznali ste koje tri vrste pridjeva postoje, koja su dva oblika pridjeva u hrvatskom jeziku, kako se pridjevi sklanjaju (mijenjaju po padežima) te kada ćemo pridjeve pisati velikim, a kada malim slovom u rečenicama. Jučerašnjim ste zadatkom uspjeli malo i provježbati to gradivo.
* Vašim današnjim zadatkom nastavljate druženje s pridjevima, no ovaj ćete put učiti nešto potpuno novo. Upoznat ćete se sa **stupnjevanjem pridjeva**. Vidjet ćete da stupnjevanje pridjeva vama zapravo i nije nepoznato jer ste dosad u svojoj svakodnevnoj komunikaciji upotrebljavali različite stupnjeve pridjeva, samo što niste znali da ti oblici pridjeva imaju i svoje gramatičke nazive.
* **Kako biste što uspješnije svladali gradivo o stupnjevanju pridjeva, i danas ćete pogledati jedno predavanje, a njemu ćete pristupiti pomoću ove poveznice:**

<https://www.youtube.com/watch?v=pmUi6zk25jo>.

* Na početku predavanja učiteljica će vam savjetovati da zapisujete ono što mislite da bi moglo biti važno, no kako bi vam bilo lakše odraditi taj dio, ja ću vam ovdje napisati koje ćete točno dijelove predavanja zapisati i koje ćete zadatke riješiti, kao i minutu u kojoj se taj dio u videu nalazi.
* **Iz videa trebate zapisati i riješiti sljedeće:**

1. 2:46 – Što je stupnjevanje? + Primjeri
2. 2:58 – Stupnjevi
3. 3:32 – 1. zadatak (napisati tri rečenice s pridjevima velika, veća, najveća)
4. 3:48 – 2. zadatak (napisati tri rečenice s pridjevima brz, brži,najbrži)
5. 4:50 – Tablica (tvorba komparativa i superlativa)
6. 5:35 – Tablica (pridjevi s nepravilnom komparacijom)
7. 8:20 – Vježba 1.
8. 8:45 – Vježba 2.
9. 9:35 – Samovrednovanje

* Kao što će vam učiteljica napomenuti pri kraju videa (kod zadatka za samovrednovanje), ako vaš odgovor bude da niste nešto razumjeli ili vam ništa nije bilo jasno – ponovno pogledajte videolekciju ili se javite meni privatnom porukom kako bih vam objasnila ono što ne razumijete i kako biste bolje shvatili gradivo.
* Znate da fotografiju svega što ste zapisali šaljete privatnom porukom na yammer.